CELEX: 32014D0414
Language: mt
Date: 2014-06-27 00:00:00
Title: 2014/414/UE: Deċiżjoni tal-Kunsill Ewropew tas- 27 ta' Ġunju 2014 li tipproponi lill-Parlament Ewropew kandidat għal President tal-Kummissjoni Ewropea

1.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 192/52
            
         DEĊIŻJONI TAL-KUNSILL EWROPEW
   tas-27 ta' Ġunju 2014
   li tipproponi lill-Parlament Ewropew kandidat għal President tal-Kummissjoni Ewropea
   
      (2014/414/UE)
   
   IL-KUNSILL EWROPEW,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 17(7) tiegħu,
   Billi
   
               (1)
            
            
               L-Artikolu 17(7) tat-Trattat dwar l-Unjoni Ewropea jipprevedi li, b'kont meħud tal-elezzjonijiet għall-Parlament Ewropew u wara li kienu saru l-konsultazzjonijiet adatti, il-Kunsill Ewropew jipproponi lill-Parlament Ewropew kandidat għal President tal-Kummissjoni Ewropea,.
            
         
               (2)
            
            
               L-elezzjonijiet għall-Parlament Ewropew saru bejn it-22 u l-25 ta' Mejju 2014, f'konformità mad-Deċiżjoni tal-Kunsill 2013/299/UE, Euratom (1).
            
         
               (3)
            
            
               F'konformità mad-Dikjarazzjoni Nru 11 annessa għall-Att Finali tal-Konferenza Intergovernattiva li adotta t-Trattat ta' Lisbona, ir-rappreżentanti tal-Parlament Ewropew u tal-Kunsill Ewropew għamlu l-konsultazzjoni meħtieġa.
            
         
               (4)
            
            
               Għalhekk, għandu jiġi propost kandidat lill-Parlament Ewropew għal President tal-Kummissjoni Ewropea,
            
         ADOTTA DIN ID-DEĊIŻJONI:
   Artikolu 1
   Is-Sur Jean-Claude JUNCKER huwa b'dan propost lill-Parlament Ewropew għal President tal-Kummissjoni Ewropea.
   Artikolu 2
   Din id-Deċiżjoni għandha tintbagħat lill-Parlament Ewropew.
   Artikolu 3
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.
   
      Magħmul fi Brussell, is-27 ta' Ġunju 2014.
      
         
            Għall-Kunsill Ewropew
         
         
            Il-President
         
         H. VAN ROMPUY
      
   
   
      (1)  Id-Deċiżjoni tal-Kunsill 2013/299/UE, Euratom tal-14 ta' Ġunju 2013 li tiffissa l-perijodu għat-tmien elezzjoni tar-rappreżentanti għall-Parlament Ewropew b'vot dirett universali (ĠU L 169, 21.6.2013, p. 69).